От този период са оперите му „Никола Шубич Зрински“ ("Nikola Šubić Zrinski", 1876), посветена на Битката при Сигетвар против османците, в която хърватите са предвождани от героя Никола Зрински, известен още като Миклош Зрини, и „Лизинка“ ("Lizinka", 1878) по мотиви на Пушкин. Създава също многобройни меси, инструментални пиеси, хорова музика, кантати, романси и др. Зайц е първият директор на Хърватския национален театър в Загреб.